لحن الرشايده

الرشايده
 كلمات 
إوعك تصدقي إنك رايحة تلاقي

رشيدي حبشتقي زي محسوبك

ولو أني تقي ومن ضهر تقي

لكن حبرتقي فللي على ذوقك

ما تقربي عليا يوه اتلم شوية

ما اقدرش يا عنيا ع الحندقة دية

قال المزيكاتي عن لسان الحاتي

فى غزل البنات القول الآتي

ما أحلى التلاقي عند من يلاقي

دهن فى العتاقي بين الحموات

يا ام حسين جيف مي Give me بوستين

يا قرة عيني سيلفو بليه S'il vous plaît يا بطة

انتي يا قطقوطة أحلى من القوطة

شفتك المظبوطة ياما نفسي فى لهطة لييهههط

يا اختي على بطتهم ده انا اموت فى قيافتهم

يا حلاوة هيئتهم زي الطبلية

ما هذي اللطافة يا ذات الخفافة

مدعوقة الكنافة جنبك انتي

فيهم إيه يتعيب ده انا جسمي اتسيب

ما يكيفنا طيب يا اختي غير دوله

ضحكة ديليكاتي روحنا سبعة سباتي

أيتها الحموات ما ترقوا شوية

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى